CELEX: E2006P0002
Language: da
Date: 2006-07-31 00:00:00
Title: Sag anlagt den 31. juli 2006 af EFTA-Tilsynsmyndigheden mod Kongeriget Norge (Sag E-2/06)

26.10.2006   
            
            
               DA
            
            
               Den Europæiske Unions Tidende
            
            
               C 258/27
            
         Sag anlagt den 31. juli 2006 af EFTA-Tilsynsmyndigheden mod Kongeriget Norge
   (Sag E-2/06)
   (2006/C 258/11)
   Den 31. juli 2006 anlagde EFTA-Tilsynsmyndigheden, repræsenteret af Niels Fenger, som partsrepræsentant for EFTA-Tilsynsmyndigheden, Rue Belliard 35, B-1040 Bruxelles, sag mod Kongeriget Norge ved EFTA-Domstolen.
   Sagsøgeren nedlægger påstand om, at Domstolen:
   
               1.
            
            
               Erklærer, at Kongeriget Norge har overtrådt EØS-aftalens artikel 31 og 40, idet landet har opretholdt foranstaltninger, der er fastsat i lov nr. 16 af 14. december 1917, som giver en tidsbegrænset koncession til køb af vandfald til energiproduktion til privatpersoner og virksomheder fra de andre kontraherende parter i EØS-aftalen og forpligter dem til at overdrage samtlige installationer til den norske stat uden erstatning ved koncessionens udløb, hvilket imidlertid ikke gælder offentlige norske virksomheder, der har fordel af koncessionerne uden tidsbegrænsning.
               og
            
         
               2.
            
            
               Pålægger Kongeriget Norge at betale sagsomkostningerne.
            
         
      Juridiske og faktiske omstændigheder samt søgsmålsgrunde:
   
   
               —
            
            
               Sagen vedrører overdragelse af ejendomsretten til vandkraftværker til den norske stat uden erstatning, når en koncession udløber. Denne overdragelse findes i norsk lovgivning under betegnelsen »tilbageførsel« (»hjemfall«), selv hvis staten ikke tidligere har haft ejendomsret til vandfaldet eller varmekraftværket.
            
         
               —
            
            
               Ifølge lov nr. 16 af 14. december 1917 (»Lov om erhvervstilladelser«), er en koncession om brug af vandfald og vandkraftinstallationer tidsubegrænset for virksomheder, der for mindst to tredjedeles vedkommende ejes af den norske stat, amter eller kommuner, men tidsbegrænset for alle andre, herunder alle virksomheder, hvor ejere fra andre EØS-lande, alene eller sammen med private ejere fra Norge besidder mere end en tredjedel af aktiekapitalen.
            
         
               —
            
            
               Følgelig gælder reglen om tilbageførsel kun for sidstnævnte kategori.
            
         
               —
            
            
               EFTA-Tilsynsmyndigheden finder, at de nuværende regler for tilbageførsel er diskriminerende over for ejere fra andre EØS-lande, hvilket er en overtrædelse af EØS-aftalens artikel 31 og 40.
            
         
               —
            
            
               EFTA-Tilsynsmyndigheden nedlægger påstand om, at denne forskelsbehandling ikke er objektivt begrundet, og at den ikke er omfattet af EØS-aftalens artikel 125.